יוסי מימן

יוסי מימן (7 בפברואר 1946 – 9 באוקטובר 2021) היה איש עסקים ומיליארדר ישראלי. יוסי מימן נולד במחנה עקורים בגרמניה להורים ניצולי השואה מפולין. גדל בפרו, שאליה היגרה משפחתו כשהיה ילד. למד לתואר ראשון בכלכלה באוניברסיטת אל-פאסו שבטקסס ולתואר שני באוניברסיטת קורנל שבמדינת ניו יורק. בתום לימודיו בארצות הברית שב לפרו. עבד בחברת הנפט אקסון מוביל ובסיטי בנק, ובשנת 1971 עלה לישראל. בניגוד לפרסומים באמצעי תקשורת, מימן מעולם לא שירת במוסד, אלא נענה לעזרה שביקשו ממנו כאשר כבר היה איש עסקים.[דרוש מקור] עבד בחברת הדלק סונול. בשנת 1975 ייסד את חברת "מרחב" העוסקת בפיתוח, מימון וניהול פרויקטים בחקלאות, תקשורת, תחבורה, גז ונפט. לקבוצה פעילות עִסקית במזרח התיכון, בחבר המדינות, בסין, בדרום ומרכז אמריקה, ובאירופה. מימן שימש כקונסול כבוד של טורקמניסטן ועד 2015 כיהן גם כקונסול כבוד של פרו בישראל. מימן כיהן כנשיא וכיו"ר מועצת המנהלים של קבוצת חברות "מרחב" (בה עבד כסגן נשיא בשנים 1990–2011 ד"ר נמרוד נוביק, יועצו לשעבר של שמעון פרס, ועבד שבתאי שביט, לשעבר ראש המוסד – שעם שניהם הגיע לסכסוך כספי). היה יו"ר מועצת המנהלים ונשיא ומנכ"ל "אמפל - אמריקן ישראל קורפוריישן". באמצעות החברות מרחב ואמפל שלט מימן בכ-20.5% מספקית הגז המצרית "EMG". הוא כיהן גם כיו"ר מועצת המנהלים של ערוץ 10. ב-2003 היה מעורב בהדחתו של שר התשתיות יוסף פריצקי בממשלת שרון, לאחר שפריצקי התנגד לחתימת ההסכם בין חברת החשמל לחברת EMG לרכישת גז טבעי ממצרים, והמליץ לרכוש מחברת בריטיש גז. ב-2014 התגלה כחולה בשחמת הכבד, וב-2016 עבר השתלת כבד למרות גילו הגבולי. ב-2017 נקשר שמו של מימן לפרשת שחיתות ושוחד בפרו, והוא הואשם בעיתונות הפרואנית ששיחד את הנשיא הפרואני אלחנדרו טולדו. בין השאר נטען כי הנשיא טולדו קיבל שוחד בהיקף של כ־20 מיליון דולר מחברת הבנייה הברזילאית אודרברכט, וזאת כדי לקדם את האינטרסים העסקיים שלה במדינה. על פי החשד, אודרברכט השתמשה ביוסי מימן כמתווך להעברת כ־11 מיליון דולר מכספי השוחד. מנישואיו הראשונים למרים, אדריכלית, נולדו למימן שני בנים ובת, אשת הטלוויזיה ופעילת השמאל נועה מימן. ב-2006 נישא לעורכת הדין הלית בן-ישראל. התגורר בהרצליה פיתוח. נפטר ב-9 באוקטובר 2021 מסרטן גרון. אמפל - אמריקן ישראל קורפוריישן חברת EMG – חברה מצרית בעלת הזיכיון לייצא גז טבעי ממצרים לישראל. חברה (בשותפות עם "כלל") העוסקת בייצור חשמל מאנרגיית הרוח. חברת גדות מכליות ומאגרים לכימיקלים בע"מ, העוסקת בשיווק כימיקלים. חברת לב המפרץ בע"מ, שבבעלותה נמצא קניון לב המפרץ. קאנטרי קלאב כפר סבא בע"מ וספורטן הוד השרון – מרכזי ספורט ונופש. יוסי מימן, באתר News1 מחלקה ראשונה דוד חיון, ‏גז מימן, באתר גלובס, 14 בספטמבר 2000 ליאור ברון, מי אתה יוסי מימן?, באתר nrg‏, 19 באפריל 2004 אמיר זיו, יוסי מימן זורם כסדרו, באתר כלכליסט, 3 בפברואר 2011 יוסי מימן: שולט בערוץ 10, מגיע למיליוני צופים, באתר TheMarker‏, 3 ביולי 2008 גידי וייץ, יוסי מימן נלחם על קיומו של ערוץ 10, באתר הארץ, 30 בינואר 2009 ליאור זנו, אמפל ממשיכה להפסיד, אבל עלות השכר של שלושת בכיריה גדלה ב-25% ב-2010, באתר TheMarker‏, 18 באפריל 2011 יוסי פינק, יוסי מימן: "יצוא הגז המצרי ללקוחות הבינלאומיים ובכללם ישראל נמשך כסדרו", באתר ביזפורטל, 30 בינואר 2011 יוסי ניסן ויעל גאוני, ‏יוסי מימן: "מילצ'ן, לאודר, מרדוק ואני מפסיקים להזרים כסף לערוץ 10", באתר גלובס, 13 ביולי 2009 שרון ביידר, בלעדי ל"כלכליסט": יוסי מימן הקים פס ייצור לקטנועים חשמליים, באתר כלכליסט, 24 בפברואר 2010 אבי בר-אלי, הסודות של מימן: הקשרים עם מובארק, המכרזים התפורים והשכר של ראש המוסד לשעבר, באתר TheMarker‏, 11 בספטמבר 2011 אורן פרוינד, מושך זמן // יוסי מימן מתחבא תחת המטרייה האמריקאית, באתר TheMarker‏, 31 באוגוסט 2012 אורן פרוינד, יאכטות, וילות, מכוניות - וחובות, באתר TheMarker‏, 12 באוקטובר 2012 דיאנה בחור ניר, "שמונה שנים מחיי היו קרב אחד ענקי", באתר כלכליסט, 21 במרץ 2019 יעל ולצר, יוסי מימן: איש העסקים שאהב את החיים והקפיד על מסתורין, באתר ynet, 9 באוקטובר 2021 סיון איזסקו, כך גרף יוסי מימן מיליארד שקל מאמפל לכיסו, באתר TheMarker‏, 21 בדצמבר 2011 שלומית לן, ‏יוסי מימן חשוד במעורבות בפרשת שחיתות ושוחד גדולה בפרו, באתר גלובס, 4 בפברואר 2017 יצחק דנון, הותר לפרסום: שבתי שביט הוא הנושה של יוסי מימן, באתר כלכליסט, 18 במרץ 2013 בנם של ניצולי שואה: המיליארדר הלך לעולמו בביתו בגיל 75, באתר בחדרי חרדים יעל ולצר, איש העסקים יוסי מימן נפטר בגיל 75, באתר ynet, 9 באוקטובר 2021 דיאנה בחור ניר, "חייתי בידיעה שאסור להתרגל לשפע, זה הכין אותי ליום הדין", באתר כלכליסט, 17 בנובמבר 2022